CELEX: 62016CN0212
Language: fi
Date: 2016-04-15 00:00:00
Title: Asia C-212/16: Ennakkoratkaisupyyntö, jonka Vergabekammer Südbayern (Saksa) on esittänyt 15.4.2016 – DUK Versorgungswerk eV ja Gothaer Pensionskasse AG v. BG Klinik für Berufskrankheiten Bad Reichenhall gGmbH

11.7.2016   
            
            
               FI
            
            
               Euroopan unionin virallinen lehti
            
            
               C 251/8
            
         Ennakkoratkaisupyyntö, jonka Vergabekammer Südbayern (Saksa) on esittänyt 15.4.2016 – DUK Versorgungswerk eV ja Gothaer Pensionskasse AG v. BG Klinik für Berufskrankheiten Bad Reichenhall gGmbH
   (Asia C-212/16)
   (2016/C 251/11)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Vergabekammer Südbayern
   
      Pääasian asianosaiset
   
   
      Hakijat: DUK Versorgungswerk eV ja Gothaer Pensionskasse AG
   
      Vastaaja: BG Klinik für Berufskrankheiten Bad Reichenhall gGmbH
   
      Ennakkoratkaisukysymykset
   
   
               1)
            
            
               Sopiiko direktiivin 89/665/ETY, (1) sellaisena kuin se on muutettuna direktiivillä 2007/66/EY, (2) 1 artiklan 3 kohdassa ja 2 d artiklan 1 kohdan a alakohdassa tarkoitetun tehokkaan oikeussuojan takaamisen kanssa yhteen se, että henkilöllä, joka vetoaa sellaisen tehdyn sopimuksen pätemättömyyteen, josta ei ole ennakolta julkaistu hankintailmoitusta Euroopan unionin virallisessa lehdessä, ei ole mahdollisuutta aloittaa muutoksenhakumenettelyä ilman näyttöä siitä, että sen etua saatetaan loukata, koska hankintaviranomainen, joka ei julkaissut ennen hankintasopimuksen tekoa ilmoitusta Euroopan unionin virallisessa lehdessä eikä suorittanut säädettyä hankintamenettelyä, määrittelee suoritettavan palvelun muutoksenhakumenettelyn aikana annettavassa ilmoituksessa sitovasti siten, että muutosta hakeva taloudellinen toimija ei voi sitä suorittaa?
            
         
               2)
            
            
               
                           a)
                        
                        
                           Onko kyseessä unionin tuomioistuimen oikeuskäytännössä (tuomio 19.6.2008, pressetext Nachrichtenagentur, C-454/06) tarkoitettu sopimuksen olennainen muutos, jos toisesta julkisesta yrityksestä direktiivissä 2001/23/EY (3) tarkoitetulla tavalla liiketoiminnan osan luovutuksen yhteydessä perustettu julkinen yritys tekee perustavan julkisen yrityksen siihenastisen ammatillisen eläkejärjestelmän tarjoajan kanssa uuden ammatillista eläkejärjestelmää koskevan sopimuksen, joka on ammatilliseen eläkejärjestelmään kuuluvia vanhuus- ja työkyvyttömyysetuuksia koskevien siirtyneiden työntekijöiden oikeuksien varmistamiseksi tältä osin identtinen alkuperäisen sopimuksen kanssa ja jos perustettu julkinen yritys on ainoan osakkaan eli perustavan julkisen yrityksen määräysvallassa?
                        
                     Mikäli toisen kysymyksen a kohtaan on vastattava myöntävästi:
               
                           b)
                        
                        
                           Voidaanko neuvottelumenettely, josta ei julkaista ilmoitusta, suorittaa direktiivin 2004/18/EY (4) 31 artiklan 1 alakohdan b alakohdan mukaisesti ainoastaan yhden taloudellisen toimijan (nimittäin perustavan julkisen yrityksen siihenastisen palveluntarjoajan) kanssa, jos perustavan julkisen yrityksen työntekijöistä tulee liikkeenluovutuksen myötä perustetun julkisen yrityksen työntekijöitä ja jos heillä heidän direktiivin 2001/23/EY 3 artiklan 1 kohdan mukaisesti sellaisenaan siirtyvien työsopimustensa ja voimassa olevan liiketoimintatavan perusteella on kansallisen työlainsäädännön nojalla uuteen työnantajaansa nähden sellainen oikeus, että ammatillisen eläkejärjestelmän palvelut suorittaa siihenastinen palveluntarjoaja, johon eläkeoikeudet ovat kertyneet ennen liikkeenluovutusta?
                        
                     Mikäli b kohdan kysymykseen on vastattava kieltävästi:
               
                           c)
                        
                        
                           Voiko hankintaviranomainen, joka ei julkaissut ennen hankintasopimuksen tekoa ilmoitusta Euroopan unionin virallisessa lehdessä eikä suorittanut säädettyä hankintamenettelyä direktiivin 2004/18/EY 28 artiklan mukaisesti, loukkaamatta julkisia hankintoja koskevien säännösten mukaisia kilpailun, avoimuuden ja yhdenvertaisen kohtelun periaatteita ennen säädetyn hankintamenettelyn suorittamista käyttää palvelun määrittämistä koskevaa oikeuttaan siten, että määrittäessään ammatillisen eläkejärjestelmän toteutustavan se määrittää myös sen, kuinka tulevan palveluntarjoajan toiminta rahoitetaan? Voiko hankintaviranomainen siten päättää, että tarjoukset voivat koskea ainoastaan jakojärjestelmään perustuvan eläkekassan palveluja ja siten rahastoivat eläkekassat on suljettu tarjouskilpailun ulkopuolelle siinäkin tapauksessa, että niiden palvelut vakuutetuille työntekijöille eivät saa olla erilaisia kansallisen työlainsäädännön perusteella ja direktiivin 2001/23/EY 3 artiklan 1 kohdan vuoksi?
                        
                     Mikäli c kohdan kysymykseen on vastattava myöntävästi:
               
                           d)
                        
                        
                           Päteekö tämä ennen direktiivin 2014/24/EU (5) täytäntöönpanolle säädetyn määräajan päättymistä myös siinä tapauksessa, että tästä seuraisi, että ainoastaan yksi taloudellinen toimija (nimittäin siihenastinen palveluntarjoaja) kykenisi suorittamaan palvelun, vai onko hankintaviranomaisen, joka haluaa julkaisematta ilmoitusta suorittaa neuvottelumenettelyn ainoastaan yhden taloudellisen toimijan kanssa direktiivin 2004/18/EY 31 artiklan 1 alakohdan b alakohdan mukaisesti, määrittäessään palvelun tutkittava jo ennen direktiivin 2014/24/EU täytäntöönpanolle säädetyn määräajan päättymistä, eikö ole järkeviä vaihtoehtoisia tai korvaavia ratkaisuja ja ettei kilpailun puuttuminen johdu hankintaehtojen keinotekoisesta kaventamisesta, kuten direktiivin 2014/24/EU 32 artiklan 2 kohdan b alakohdan ii alakohdassa säädetään?
                        
                     
         
      (1)  Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annettu neuvoston direktiivi 89/665/ETY (EYVL 1989, L 395, s. 33).
   
      (2)  Neuvoston direktiivien 89/665/ETY ja 92/13/ETY muuttamisesta julkisia hankintoja koskeviin sopimuksiin liittyvien muutoksenhakumenettelyjen tehokkuuden parantamiseksi 11.12.2007 annettu Euroopan parlamentin direktiivi 2007/66/EY (EUVL 2007, L 335, s. 31).
   
      (3)  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettu neuvoston direktiivi 2001/23/EY (EYVL 2001, L 82, s. 16).
   
      (4)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL 2004, L 134, s. 114).
   
      (5)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).